b'\n_START_ARTICLE_\nWikimapia\n_START_PARAGRAPH_\nWikimapia (angl. map, \xe2\x80\x9eVikimapija\xe2\x80\x9c)\xc2\xa0\xe2\x80\x93 \xc5\xbeem\xc4\x97lapiai internete, sukurti, naudojantis Google Map ir wiki technologijomis. \xc5\xbdem\xc4\x97lapiuose galima pa\xc5\xbeym\xc4\x97ti objektus, mar\xc5\xa1ruto linijas ir kt. Projekto autoriai yra Aleksandras Koriakinas ir Evgenijus Saveljevas. Projektas pristatytas 2006 m. gegu\xc5\xbe\xc4\x97s 26 d. Jo tikslas, kaip sako autoriai, \xe2\x80\x9eapra\xc5\xa1yti\xe2\x80\x9c \xc5\xbdem\xc4\x99. Vikimapija n\xc4\x97ra Vikimedijos fondo projektas. Nors, pasak autori\xc5\xb3, Vikipedija \xc4\xafkv\xc4\x97p\xc4\x97 juos imtis \xe2\x80\x9eWikimapia\xe2\x80\x9c projekto.\n_START_SECTION_\nProjekto dalyviai, vartotoj\xc5\xb3 lygiai\n_START_PARAGRAPH_\nRegistracija svetain\xc4\x97je n\xc4\x97ra privaloma. U\xc5\xbesiregistravus, vartotojas gauna daugiau privilegij\xc5\xb3\xc2\xa0\xe2\x80\x93 gali kurti mar\xc5\xa1rutus, daugiau viet\xc5\xb3, \xc4\xafmantresni\xc5\xb3 ir platesni\xc5\xb3 kont\xc5\xabr\xc5\xb3, dalyvauja forume, \xe2\x80\x9ewikimapia wiki\xe2\x80\x9c skiltyje._NEWLINE_Per keturis veiklos metus Wikimapia svetain\xc4\x97je u\xc5\xbesiregistravo milijonas vartotoj\xc5\xb3. Tai oficialiai paskelbta 2010 m. gruod\xc5\xbeio m\xc4\x97nes\xc4\xaf._NEWLINE_2012 m. \xc4\xafvykdytas esminis pokeitimas: \xc4\xafvesti 8 vartotoj\xc5\xb3 lygiai (user levels). Pasiek\xc4\x99s auk\xc5\xa1tesn\xc4\xaf lyg\xc4\xaf vartotojas \xc4\xafgija daugiau privilegij\xc5\xb3. Pasiek\xc4\x99s, penkt\xc4\x85 lyg\xc4\xaf jis gali pretenduoti \xc4\xaf paauk\xc5\xa1tinim\xc4\x85 (advanced level), jeigu jo darbo kokyb\xc4\x97 bei geb\xc4\x97jimai bendrauti su kitais vartotojais atitinka reikalavimus. Beveik visi iki 2012 m. paauk\xc5\xa1tinti vartotojai i\xc5\xa1laik\xc4\x97 savo status\xc4\x85, nes patvirtino Pa\xc5\xbeengusi\xc5\xb3 vartotoj\xc5\xb3 kodeks\xc4\x85. 2012 m. gruod\xc4\xaf pa\xc5\xbeengusi\xc5\xb3j\xc5\xb3 vartotoj\xc5\xb3 skai\xc4\x8dius perkop\xc4\x97 600 skai\xc4\x8di\xc5\xb3. Be vartotoj\xc5\xb3 lygi\xc5\xb3, leid\xc5\xbeian\xc4\x8di\xc5\xb3 \xc4\xafgyti daugiau funkcij\xc5\xb3, yra atskiros privilegijos (specialiosios teis\xc4\x97s), leid\xc5\xbeian\xc4\x8dios tvarkyti dokumentus, kategorijas, forum\xc4\x85. Jos skiriamos nedideliam skai\xc4\x8diui ilgame\xc4\x8di\xc5\xb3 vartotoj\xc5\xb3.\n_START_SECTION_\nVikimapija Lietuvoje\n_START_PARAGRAPH_\nDaugiausia projekto dalyvi\xc5\xb3 yra i\xc5\xa1 Vilniaus ir Kauno. Oficialiai iki 2012 m. buvo de\xc5\xa1imt privilegijuot\xc5\xb3 vartotoj\xc5\xb3 (6 i\xc5\xa1 Kauno, 3 i\xc5\xa1 Vilniaus, 1 i\xc5\xa1 Taurag\xc4\x97s). 2008 metais buvo \xc4\xafkurtas Lietuvos wikimapia vartotoj\xc5\xb3 klubas. Klubo tikslas yra suvienyti Lietuvos vartotojus svetain\xc4\x97je, taip pat, pritraukti daugiau \xc5\xbemoni\xc5\xb3 i\xc5\xa1 Lietuvos \xc4\xaf Wikimapia, apmokyti naujokus. Klubo veikla Wikimapia n\xc4\x97ra oficiali, klubo nariais tampa tik Lietuvos vartotojai. Dalis klubo \xc4\xafstat\xc5\xb3 net tapo bendro pa\xc5\xbeengusi\xc5\xb3j\xc5\xb3 vartotoj\xc5\xb3 Kodekso pagrindu.'